作者：辛弃疾
词牌/韵律：贺新郎

paragraphs: 觅句如东野。
想钱塘、风流处士，水仙祠下。
更隐小孤烟浪里，望断彭郎欲嫁。
是一色、空濛难画。
谁解胸中吞云梦，试呼来、草赋看司马。
须更把，上林写。
鸡豚旧日渔樵社。
问先生、带湖春涨，几时归也。
为爱琉璃三万顷，正卧水亭烟榭。
对玉塔、微澜深夜。
雁鹜如云休报事，被诗逢敌手皆勍者。
春草梦，也宜夏。